MILL พุ่งเกือบ 17% เก็งผลประกอบการปีนี้พลิกกำไร-ลุ้นจ่ายปันผล
MILL พุ่งเกือบ 17% ณ เวลา 15.31 น. ราคาอยู่ที่ 1.90 บ. บวก 0.27 บ. หรือ 16.56% สูงสุดที่ 1.92 บ. ต่ำสุดที่ 1.63 บ. มูลค่าซื้อขายที่ 111.71 ลบ. ทั้งนี้บริษัทคาดว่าผลประกอบการปีนี้จะพลิกกำไร และมีโอกาสจ่ายปันผล
11 ส.ค. 2558

ผู้สื่อข่าวรายงานว่า ราคาหุ้นบริษัท มิลล์คอน สตีล จำกัด (มหาชน) หรือ MILL ณ เวลา 15.31น. ราคาอยู่ที่ 1.90บาท บวก 0.27 บาท หรือ 16.56% สูงสุดที่ 1.92 บาท ต่ำสุดที่ 1.63 บาท มูลค่าซื้อขายที่ 111.71ล้านบาท ขณะที่ดัชนีตลาดหุ้นไทยโดยรวมลบ 0.11%
ขณะที่นางสาวจุรีรัตน์ ลปนาวณิชย์ ผู้ช่วยกรรมการผู้จัดการใหญ่สายงานบัญชีและการเงิน MILL เปิดเผยว่า บริษัทยังคงยืนยันคาดการณ์ว่าปีนี้จะพลิกมีกำไรสุทธิ ทำให้ภาพรวมของบริษัทในปีนี้จะพลิกกลับมาเทิร์นอะราวด์ และมีโอกาสจ่ายปันผลให้กับผู้ถือหุ้นได้